споразумение.
 2. Решението да се пристъпи към по-нататъшен етап на отваряне на пазара се прави въз основа на оценка на качеството на приетото законодателство, както и на неговото практическо прилагане. Тази оценка се прави редовно от Комитета по търговия.
 3. Дотолкова, доколкото една от страните е отворила в съответствие с приложение XXI-А към настоящото споразумение своя пазар за обществени поръчки за другата страна, ЕС като страна предоставя достъп до процедурите за възлагане на поръчки на украинските дружества — без значение дали са установени в ЕС като страна — съгласно правилата на ЕС за обществените поръчки, като третирането им е не по-малко благоприятно от предвиденото за дружествата на ЕС като страна, а Украйна предоставя достъп до процедурите за възлагане на поръчки на дружествата на ЕС като страна — без значение дали са установени в Украйна — съгласно националните правила за обществените поръчки, като третирането им е не по-малко благоприятно от предвиденото за украинските дружества.
 4. След осъществяването на последния етап от процеса на законодателно сближаване страните ще разгледат възможността да предоставят взаимно достъп до пазара по отношение на обществените поръчки под стойностните прагове, посочени в член 149, параграф 3 от настоящото споразумение.
 5. Финландия запазва своята позиция по отношение на островите Оланд.
 Член 155
 Информация
 1. Страните гарантират, че възложителите и икономическите оператори са добре информирани относно процедурите за възлагане на обществени поръчки, включително посредством публикацията на цялото приложимо законодателство и административни актове.
 2. Страните гарантират ефективното разпространение на информацията относно възможностите за възлагане на поръчки.
 Член 156
 Сътрудничество
 1. Страните укрепват своето сътрудничество посредством обмяната на опит и информация относно своите най-добри практики и регулаторни уредби.
 2. ЕС като страна способства за прилагането на настоящата глава, включително чрез техническа помощ, когато е целесъобразно. В съответствие с разпоредбите относно финансовото сътрудничество на Дял VI (Финансово сътрудничество, с разпоредби за борба с измамите) от настоящото споразумение конкретните решения относно финансовата помощ се вземат чрез съответните механизми и инструменти на ЕС за финансиране.
 3. Ориентировъчен списък с въпроси за сътрудничество се съдържа в приложение XXI-О към настоящото споразумение.
 ГЛАВА 9
 Интелектуална собственост
 Раздел 1
 Общи разпоредби
 Член 157
 Цели
 Целите на настоящата глава са:
 а)
 улесняване на производството и пускането на пазара на иновативни и творчески продукти в страните; и
 б)
 постигане на адекватно и ефективно ниво на закрила и прилагане на правата върху интелектуална собственост.
 Член 158
 Естество и обхват на задълженията
 1. Страните гарантират адекватното и ефективното прилагане на международните договори в сферата на интелектуалната собственост, по които са страни, включително Споразумението за свързаните с търговията аспекти на правата върху интелектуалната собственост, включено в приложение 1В към Споразумението за СТО (наричано по-нататък „Споразумението ТРИПС“). Разпоредбите на настоящата глава допълват и уточняват допълнително правата и задълженията между страните по настоящото споразумение по силата на Споразумението ТРИПС и други международни договори в сферата на интелектуалната собственост.
 2. За целите на настоящото споразумение правата върху интелектуална собственост обхващат авторското право, включително авторското право върху компютърни програми и бази данни, както и свързаните с авторското право други права, свързаните с патенти права, включително патентите за